[pic] | AZ EURÓPAI KÖZÖSSÉGEK BIZOTTSÁGA |

Brüsszel, 7.11.2007

COM(2007) 687 végleges

7. SZ. ELŐZETES KÖLTSÉGVETÉS-MÓDOSÍTÁSI TERVEZET A 2007. ÉVI ÁLTALÁNOS KÖLTSÉGVETÉSHEZ ÁLTALÁNOS BEVÉTELKIMUTATÁS

SZAKASZONKÉNTI BONTÁSÚ BEVÉTELI ÉS KIADÁSI KIMUTATÁS III. szakasz – Bizottság

(a Bizottság előterjesztése)

7. SZ. ELŐZETES KÖLTSÉGVETÉS-MÓDOSÍTÁSI TERVEZETA 2007. ÉVI ÁLTALÁNOS KÖLTSÉGVETÉSHEZÁLTALÁNOS BEVÉTELKIMUTATÁS

SZAKASZONKÉNTI BONTÁSÚ BEVÉTELI ÉS KIADÁSI KIMUTATÁSIII. szakasz – Bizottság

Tekintettel:

- az Európai Közösséget létrehozó szerződésre és különösen annak 272. cikkére,

- az Európai Atomenergia-közösséget létrehozó szerződésre és különösen annak 177. cikkére,

- a legutóbb az 1995/2006/EK, Euratom tanácsi rendelettel[1] módosított, az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre[2] és különösen annak 37. cikkére,

Az Európai Bizottság az alábbi indokolásban felsorolt okok miatt a 2007. évi általános költségvetés 7. számú előzetes költségvetés-módosítási tervezetét a költségvetési hatóság elé terjeszti.

TARTALOMJEGYZÉK

1. Bevezetés 4

2. A bevétel-előrejelzés emelése 4

2.1. A HÉA- és GNI-egyenlegekre vonatkozó előrejelzések felülvizsgálata 4

2.2. Egyéb bevételek 4

3. A kifizetési előirányzatok csökkentése 5

3.1. 1a. fejezet – Versenyképesség a növekedésért és foglalkoztatásért 5

3.2. 1b. fejezet – Kohézió a növekedésért és foglalkoztatásért 7

3.3. 2. fejezet – A természeti erőforrások megőrzése és kezelése 9

3.4. 3a. fejezet – Szabadság, biztonság és a jog érvényesülése 9

ÖSSZEFOGLALÓ TÁBLÁZAT A PÉNZÜGYI KERET FEJEZETEI SZERINTI BONTÁSBAN 11

ÁLTALÁNOS BEVÉTELKIMUTATÁS

SZAKASZONKÉNTI BONTÁSÚ BEVÉTELI ÉS KIADÁSI KIMUTATÁS

Az általános bevételi kimutatást és a szakaszonkénti bontású bevételi és kiadási kimutatást a SEI-BUD-rendszeren keresztül külön továbbítják. Az általános bevételkimutatás és a szakaszonkénti bontású bevételi és kiadási kimutatás angol nyelvű változatát tájékoztatásul mellékletként csatolják a költségvetéshez.

1. Bevezetés

A 2007. évi általános költségvetés 7. számú előzetes költségvetés-módosítási tervezete a következő fejleményeket veszi figyelembe:

- jelentős emelésre van szükség a bevétel-előrejelzésben, különösen a HÉA- és GNI-egyenlegek előrejelzésének felülvizsgálata tekintetében (3 233,4 millió EUR)[3];

- figyelembe véve a más megnevezésekből a globális átcsoportosítás keretében javasolt átsorolásokat, az 1a., 1b., 2. és 3a. fejezet költségvetési tételének kifizetési előirányzatait (1 251,4 millió EUR) csökkenteni kell.

2. A bevétel-előrejelzés emelése

2.1. A HÉA- és GNI-egyenlegekre vonatkozó előrejelzések felülvizsgálata

A 2000. május 22-i 1150/2000/EK, Euratom tanácsi rendelet 16. cikkével összhangban, a rendelkezésre álló információk alapján a Bizottság a HÉA és GNI saját forrásainak egyenlegeire vonatkozó előrejelzések felülvizsgálatát és 2 814,9 millió euróval való megemelését javasolja. Ezek a módosítások a költségvetés bevételi oldalának 3 1. és 3 2. alcímét érintik.

A GNI–adatok jelenleg is folyamatban lévő vizsgálata miatt a tagállamok GNI-jére vonatkozó számítások még mindig átmeneti jellegűek e szakaszban. A GNI–bizottság október 25-i ülése után a Bizottság ennek megfelelően a fenti számadatokat felül fogja vizsgálni ezen előzetes költségvetés-módosítási tervezet költségvetési eljárása során.

2.2. Egyéb bevételek

A fel nem használt közösségi támogatás visszafizetése (6 1 5 0 jogcím) és a strukturális alapokkal kapcsolatos pénzügyi korrekciók (6 5 0 0 jogcím)

Figyelembe véve a 6 1 5 0. és 6 5 0 0. jogcímekhez könyvelt összegeket, és feltételezve, hogy ezeket az összegeket ebben az évben nem használják fel újra, a Bizottság 179,5 millió eurós összeg költségvetésbe történő beállítását javasolja.

Késedelmi kamatok és bírságok

Az általános bevételi kimutatás 7 0. és 7 1. alcíme a késedelmi kamatokat és bírságokat tartalmazza. A 2007. évi költségvetés már tartalmaz egy 123 millió eurós összeget. Tekintettel az eddig befolyt, vagy várhatóan befolyó összegekre, a Bizottság további 239 millió EUR költségvetésbe történő beállítását javasolja.

3. A kifizetési előirányzatok csökkentése

A Bizottság javasolja, hogy bizonyos költségvetési tételek esetében a kifizetési előirányzatok szintjét igazítsák ki annak érdekében, hogy jobban összhangban legyenek a szükségletek legutóbbi becsléseivel, mivel azzal a feltevéssel él, hogy a Bizottság által az ún. globális átcsoportosítások keretében külön kért, a kifizetési előirányzatok költségvetési tételek közötti kiegyensúlyozását a költségvetési hatóság el fogja fogadni. A kifizetési előirányzatok szintjének ezen előzetes költségvetés-módosítási tervezetben kért 1 251,4 millió eurós csökkentése különösen a következő tényezőket veszi figyelembe:

- A kohéziós kiadások finomítása, hogy tükrözze a programozási szakaszban való állapotot;

- Az előző pénzügyi keretekből származó kifizetések megszüntetése;

- Néhány jogalap késői elfogadása, és az új programok elkezdésének ebből származó késedelme; valamint

- Néhány kísérleti projekt és előkészítő fellépés végrehajtási állapota figyelembevételének igénye.

A jelenlegi javaslat a pénzügyi keret 1a., 1b., 2. és 3a. fejezetét érinti.

3.1. 1a. fejezet – Versenyképesség a növekedésért és foglalkoztatásért

Az 1a. fejezet kifizetési előirányzatainak javasolt csökkentése 466,5 millió EUR. Az alábbi magyarázó szövegben a számadatok a legközelebbi millióra kerekítettek.

Kutatási keretprogramok (–239 millió EUR)

Ötödik keretprogram (EK) (–60 millió EUR): Minden, az ötödik keretprogramhoz kapcsolódóan teljesített kifizetés végső kifizetés. A csökkentés javasolt összege szükségszerűen az „Életminőség”, a „Versenyképesség és fenntartható fejlődés”, valamint a „Humán potenciál” prioritáshoz kapcsolódik. A kifizetési előirányzatok tekintetében kért csökkentést több tényezővel lehet magyarázni:

- A projektek valós költségei jelentősen alacsonyabbak az előzetesen előirányzott összegeknél, ami csökkenti a közösségi hozzájárulást, és jelentős visszavonásokat eredményez a keretprogram végén.

- Néhány projekttípus gyakran a tervezettnél hamarabb befejeződött (kutatási támogatások korai megszűnése).

- A zárójelentéseket a kedvezményezettek gyakran késve nyújtják be. Ezenfelül a zárójelentésekkel együtt benyújtott információk általában nem teljesek, ami további információkérést igényel. Ez a két tényező együttesen késedelmeket okoz a végső kifizetések teljesítését illetően.

Hatodik keretprogram (EK) (–149 millió EUR): A hatodik keretprogram esetében ez az első teljes év. A csökkentés javasolt összege szükségszerűen az „Emberi erőforrás”, a „Kkv”, a „Környezet”, valamint az „Infrastruktúra” tevékenységhez kapcsolódik. Az előirányzatok fel nem használásának főbb okai a következők: szerződésbontás a projektek kezdete előtt, projektek korai befejezése, projektek kezdési időpontjának csúszása, jelentések kézhezvételének késedelme, a vártnál alacsonyabb projektköltségek.

Hatodik keretprogram (Euratom) (–30 millió EUR): Az ITER közös vállalkozással és a megállapodás végrehajtásával kapcsolatos, meglehetősen késői döntések miatt a vonatkozó kötelezettségvállalást egy évvel később tették meg. A megállapodás lehetővé teszi, hogy a kifizetést a kötelezettségvállalást követő évben teljesítsék. Ez azt jelenti, hogy az ehhez kapcsolódó, 2007-ben esedékes kifizetést ugyancsak egy évvel később, 2008-ban teljesítik.

Versenyképesség és innováció (–46 millió EUR)

CIP – Vállalkozáspolitika (–30 millió EUR): Az e költségvetési tétel keretében felhasználható kifizetési előirányzatok összegének csökkentése a 2007–2013 közötti időszakra vonatkozó új program elindításával járó piacszabályozás késedelméhez kapcsolódik. Ez azt jelenti, hogy a vonatkozó alapokat csak az év végén fogják előirányozni, így az ezekhez kapcsolódó előleg-kifizetéseket nem fogják teljesíteni.

CIP – Információs társadalom (–10 millió EUR): Ebben a költségvetési tételben előreláthatólag 10 millió eurót nem fognak felhasználni. Az előirányzatok többlete a jogalap késői elfogadásához (2006. október 24. – a Hivatalos Lapban való közzététel: 2006. november 9.), valamint ahhoz a tényhez kapcsolódik, hogy a CIP egy új program, amelynek célkitűzéseit még meg kell határozni, és a programot el kell indítani. Emiatt sok irányítóbizottsági ülésre volt szükség, és az első munkaprogramot csak 2007. május 24-én fogadták el. A pályázati felhívást május 25-én tették közzé, a tervezett beadási határidő október 23-a. A támogatási megállapodások aláírása 2008 elején kezdődik. 2007-ben semmilyen kifizetés nem várható a projektekkel kapcsolatban, és néhány tanulmány előfinanszírozása ugyancsak késik. 2007-ben várhatóan 1 millió eurós összeget fognak kifizetni.

CIP – Energiaügy és közlekedés (–6 millió EUR): Az „Intelligens energia – Európa II” program első éve 2007, és a szerződések aláírásával záruló tárgyalások 2008-ig nem fognak befejeződni. Ez azt jelenti, hogy 2007-ben semmilyen előfinanszírozási kifizetést nem lehet teljesíteni, és az ebben a tételben szereplő, rendelkezésre álló előirányzatok többségét nem fogják felhasználni.

Energiaügy és közlekedés (– 168 millió EUR)

Galileo (–100 millió EUR): A Galileo-programmal kapcsolatos nehézségekkel szembesülve a Bizottság 2007. szeptember 19-én közleményt, valamint a Galileo- és az EGNOS (európai geostacionárius navigációs lefedési szolgáltatás) program létrehozásáról szóló rendelet módosítására vonatkozó javaslatot bocsátott ki. Ebből adódóan az erre az évre tervezett kifizetési előirányzatokat nem fogják felhasználni.

Nukleáris létesítmények leállítása (–45 millió EUR): A csökkentés annak a 2006. év végi, 66,5 millió EUR pótlólagos bevonásnak a következménye, amely lehetővé tette az Európai Újjáépítési és Fejlesztési Bank (EBRD) által idő előtt benyújtott („előrehozott”), számos kifizetési kérelem teljesítését.

Intelligens energia I (–19 millió EUR): A benyújtandó számlák ütemezéséhez kapcsolódó bizonytalanságon felül a bankgaranciák szigorú érvényesítése – amelynek néhány szerződő nehezen tudott csak megfelelni – szintén lelassította a kifizetések folyamatát. Továbbá nehéz előre meghatározni, hogy milyen arányban fogják a fennálló kötelezettségvállalásokat felhasználni, mivel az első időközi kifizetési kérelmek elemzése a vártnál hosszabb időt vesz igénybe.

Marco Polo (–4 millió EUR): A „Marco Polo II” program első éve 2007, és a szerződések aláírásával záruló tárgyalások 2008-ig nem fognak befejeződni. Így 2007-ben semmilyen előfinanszírozási kifizetést nem fognak teljesíteni.

Kísérleti projektek és előkészítő fellépések (–12 millió EUR)

Támogatás a kkv-k számára az új pénzügyi környezetben (–5 millió EUR): Az e költségvetési tétel keretében felhasználható kifizetési előirányzatok összegének csökkentése az előkészítő fellépés végrehajtásának üteméhez kapcsolódik. A fellépés kapcsán érintett nemzetközi pénzügyi intézmények nehézségekkel szembesültek, amikor – mind regionális, mind helyi szinten – olyan bankokat kerestek, amelyek méretüket és kapacitásukat tekintve képesek a fellépés végrehajtásában részt venni.

Erasmus – Ifjú vállalkozók (–1 millió EUR): A kísérleti projekt végrehajtásához megvalósíthatósági tanulmány elkészítésére van szükség. Ehhez 1,5 millió EUR szükséges, így az ebből adódó különbség áll rendelkezésre visszavonásra.

A mikro-, kis- és középvállalkozások közötti együttműködés és partnerségek előmozdítását szolgáló intézkedések (–2 millió EUR): A kísérleti projekt végrehajtására vonatkozó szerződéseket az év vége felé fogják aláírni, amint a vonatkozó piacszabályozásokat kialakítják. Az első kifizetéseket így 2008 elején fogják teljesíteni, amelyből adódóan a kifizetési előirányzatok teljes összege rendelkezésre áll.

Az EU elfoglalja helyét a globalizált világban (–2 millió EUR): A kísérleti projekt végrehajtására vonatkozó szerződéseket az év vége felé fogják aláírni, amint a vonatkozó piacszabályozásokat kialakítják. 2007-ben egy 1 millió eurós előfinanszírozási kifizetést lehet teljesíteni, így a kifizetési előirányzatok ebből adódó különbsége áll rendelkezésre.

Energiabiztonság – bioüzemanyagok (–2 millió EUR): Az ebben a költségvetési tételben szereplő kifizetési előirányzatok felhasználása az előrejelzések szerint valószínűleg az elérhető források teljes összege alatt marad. Ez a kísérleti projekt első éve, és a szerződések aláírásával záruló tárgyalások 2007 végéig vagy 2008 elejéig valószínűleg nem fognak befejeződni. Így 2007-ben semmilyen előfinanszírozási kifizetést nem fognak teljesíteni.

3.2. 1b. fejezet – Ko hézió a növekedésért és foglalkoztatásért

Strukturális és Kohéziós Alapok (–573 millió EUR)

Ezen előzetes költségvetés-módosítási tervezetben az 1b. fejezetben szereplő kifizetési előirányzatok csökkentésének javasolt összege 573 millió EUR. A részleteket az alábbiakban közöljük.

Az új 2007–2013 közötti programozási időszak első éve 2007; ekkorra ütemezték az összes új operatív program elfogadását, amelyet az első előleg-kifizetések követnek. Jelenleg a Bizottság becslése szerint 2007-ben – néhány program elfogadásának késedelme miatt – valószínűleg nem lehetséges a 2007–2013 közötti új kohéziós politikához kapcsolódó programok előlegeinek 7 milliárd eurós teljes költségvetéséből 1 milliárd eurót kifizetni.

Ezzel szemben a 2007 előtti strukturális alapok programjaihoz kapcsolódó kifizetéseket eddig a várakozásokat meghaladóan teljesítették. Feltételezve, hogy a kifizetési kérelmek az év hátralevő részében folyamatosan érkeznek majd be, a 2007–2013 közötti programokra előirányzott előlegek a kifizetési előirányzatok többletének egy részét felhasználják.

Mindazonáltal két költségvetési tétel esetében szükséges a – jóllehet csak korlátozott mértékű – lefelé történő kiigazítás. Ezek az ERFA-ra vonatkozó tételek a 2. célkitűzés programjainak, valamint a Technikai segítségnyújtás és innovációs intézkedések befejezésére (mindkettő esetében 30 millió EUR). Az előbbi esetében a lefelé történő kiigazítás néhány egyesült királysági főbb programhoz és URBAN programhoz kapcsolódó kifizetés felfüggesztése miatt szükséges (amely felfüggesztések közül néhányat még nem szüntettek meg), míg az utóbbi esetében a kiigazítás oka az innovációs cselekvési programok tervezettnél későbbi lezárása.

Ugyancsak jelentős késedelem tapasztalható az Európai Regionális Fejlesztési Alap (ERFA) által társfinanszírozott, az európai szomszédsági és partnerségi eszköz (ENPI) keretében megvalósuló új, határokon átnyúló programok elfogadása esetében. Ezen programok közül 2007-ben várhatóan egyiket sem fogadják el a tagállamok és az ENPI-ben résztvevő országok közös programjainak előkészülete során történt késedelmek miatt. Ennek eredményeképpen az ERFA által finanszírozott előlegeknek a költségvetésbe előzetesen beállított összegeit (13 millió EUR) nem fogják tudni felhasználni.

Az utolsó elem a Kohéziós Alap 2007 előtti projektjeinek kifizetéseire vonatkozik. A Portugália és Lengyelország által benyújtott, az előrejelzéseket meghaladó kifizetési igények ellenére a többi tagállamban a kifizetések általában az előrejelzéseknek megfelelően alakultak, csak Bulgária, Spanyolország, a Cseh Köztársaság és Szlovénia esetében voltak különösen alacsonyak. Ebből következően a kifizetések teljes összege várhatóan körülbelül 500 millió euróval lesz alacsonyabb az előrejelzésekhez képest.

A fentiek figyelembevételével a Bizottság az 1b. fejezet következő tételei esetében javasolja a kifizetési előirányzatok csökkentését:

Költségvetési tétel | Név | Változás (EUR) |

13 04 01 | Kohéziós alap – Előző projektek (2007 előtt) lezárása | -500 000 000 |

13 03 04 | Az ERFA lezárása – 2. sz. célkitűzés (2000–2006) | -30 000 000 |

13 03 08 | Az ERFA lezárása – Technikai segítségnyújtás és innovációs intézkedések (2000–2006) | -30 000 000 |

19 08 02 02 | Határokon átnyúló együttműködés (CBC) – Hozzájárulás az 1b. (Regionális politika) fejezetből | -12 753 208 |

1b. fejezet összesen | -572 753 208 |

A Bizottság javaslata a legfrissebb adatokra, valamint az előzetes költségvetés-módosítási tervezet időpontjában rendelkezésre álló legjobb becslésekre épül. Mindazonáltal a Bizottság a továbbiakban is szigorúan felügyeli a végrehajtást, és október végére (a Kohéziós Alap esetében november 1-jére) – ami a kifizetési kérelmek elindításának erre az évre vonatkozó benyújtási határideje – el kívánja készíteni a 2007–2013 közötti programok elfogadásának folyamatáról, az ehhez kapcsolódó előleg-kifizetésekről, valamint a tagállamoktól a 2007 előtti programokra és projektekre vonatkozóan beérkezett kifizetési kérelmekről készített végső értékelését. Ennek eredményeképpen a Bizottság az ezen előzetes költségvetés-módosítási tervezetre vonatkozó eljárás során esetleg kénytelen lesz felülvizsgálni kérelmét. Ez az egyetlen mód egyidejűleg két, egymással konfliktusban álló célkitűzés elérésére: egyrészt annak biztosítására, hogy a költségvetés képes legyen eleget tenni valamennyi beérkezett jogos kifizetési kérelemnek és teljesíteni valamennyi előleget, másrészt a lehetőségekhez mérten az év végi többlet elkerülésére. A Bizottság tehát szükség esetén elkészíti a jelenlegi becslések módosítását azzal a céllal, hogy az itt javasolt módosításokat november elején esetlegesen felülvizsgálja.

3.3. 2. fejezet – A természeti erőforrások megőrzése és kezelése

Európai Halászati Alap (–19 millió EUR)

Az Európai Halászati Alap huszonhat új, 2007–2013 közötti programjai több mint felének kell még beérkeznie a Bizottsághoz. Az ezekhez kapcsolódó előlegek 2007-ben nem kerülnek kifizetésre. Következésképpen a Bizottság a 11 06 12 költségvetési tétel kifizetési előirányzatai tekintetében 19,4 millió eurós csökkentést javasol.

A strukturális alapok és a Kohéziós Alap ezen előzetes költségvetés-módosítási tervezetben javasolt módosításainál említettekhez hasonló okokból a Bizottság az ezen előzetes költségvetés-módosítási tervezetre vonatkozó eljárás során felülvizsgálhatja kérését.

Környezetvédelem (–88 millió EUR)

A LIFE+ program szabályozását 2007. május 23-án fogadták el. A jogalap késői elfogadása ellenére a Bizottság a végrehajtás megfelelő szintjének elérésére törekszik 2007-ben. A 187 millió EUR összegű pályázati felhívást 2007. szeptember 28-án tették közzé. A projekteket így 2008-ban fogják kiválasztani, és a program ezen részére 2007-ben semmilyen kifizetési előirányzat nem szükséges. A 2007-ben felhasználandó kifizetési előirányzatok a Bizottság által vállalt azon intézkedésekhez kapcsolódnak, amelyek erősítik a Bizottság kezdeményező szerepét a környezetvédelmi politika fejlesztése és végrehajtása (tanulmányok és értékelések, a környezetvédelmi politika és jogszabályok végrehajtását és integrálását célzó szolgáltatások nyújtása, megbeszélések, szemináriumok és műhelyek szakértőkkel és az érintett felekkel), a tájékoztatási, megjelentetési és terjesztési tevékenységek, valamint a nem kormányzati szerveknek nyújtott működési támogatások terén.

3.4. 3a. fejezet – Szabadság, biztonság és a jog érvényesülése

Szabadság, biztonság és a jog érvényesülése (–104 millió EUR)

Külső Határok Alap (–60 millió EUR) és a harmadik országok állampolgárainak beilleszkedése (–32 millió EUR): A jogalap késői elfogadását követően a stratégiai iránymutatásokat 2007 nyarán fogadták el. A végrehajtási szabályokat csak 2007 őszén fogadják el, mivel a fordítási követelmény jelentős. Az alapok tagállamok közötti elosztását már meghatározták. Ebből kiindulva a Külső Határok Alapra vonatkozó pénzügyi döntéseket 2007. év végén hozzák meg. Az ezen alappal kapcsolatos közösségi tevékenységek munkaprogramjainak elfogadása ez év őszére várható, amelyet követően mind a globális kötelezettségvállalásokat, mind a pályázati felhívásokat véglegesíteni fogják. A jogalap késői elfogadása és a szükséges előkészítő fellépések miatt a tagállamokra vonatkozó 2007-es éves programot csak 2008 első félévében fogják elfogadni. Ez a közösségi tevékenységek támogatási megállapodásainak szerződéskötésére is vonatkozik. Ezen késedelmek miatt 2007-ben gyakorlatilag semmilyen kifizetést nem teljesítenek.

Daphne (–7 millió EUR): Az új programok kötelezettségvállalásait csak 2007 év végén teszik meg a jogalap késői elfogadása (ami az eredetileg tervezett 2006. év vége helyett csak 2007. június végén történt meg), valamint a pénzügyi döntések jóváhagyásának eljárása miatt. Ezen okok miatt az előfinanszírozási kifizetéseket 2008-ban fogják teljesíteni és a Bizottság semmilyen kifizetési előirányzatot nem tud felhasználni 2007-ben.

Alapvető szabadságjogok és polgárság (–5 millió EUR): Az új programok kötelezettségvállalásait csak 2007. év végén teszik meg a jogalap késői elfogadása (ami az eredetileg tervezett 2006. év vége helyett csak 2007 áprilisában történt meg), valamint a pénzügyi döntések jóváhagyásának eljárása miatt. Ezen okok miatt 2007-ben csak 763 000 EUR összegben teljesítenek előfinanszírozási kifizetéseket. Az előirányzatok különbözete így felhasználatlan marad.

ÖSSZEFOGLALÓ TÁBLÁZAT A PÉNZÜGYI KERET FEJEZETEI SZERINTI BONTÁSBAN

Pénzügyi keret fejezet/alfejezet | 2007. évi pénzügyi keret | 2007. évi költségvetés + 1–5/2007. sz. költségvetés-módosítás + 6/2007. sz. előzetes költségvetés-módosítási tervezet | 7/2007. sz. előzetes költségvetés-módosítási tervezet | 2007. évi költségvetés + 1–5/2007 sz. költségvetés-módosítás + 6–7/2007. sz. előzetes költségvetés-módosítási tervezet |

|Kötelezettségvállalási előirányzat |Kifizetési előirányzat |Kötelezettségvállalási előirányzat |Kifizetési előirányzat |Kötelezettségvállalási előirányzat |Kifizetési előirányzat |Kötelezettségvállalási előirányzat |Kifizetési előirányzat | | 1. FENNTARTHATÓ NÖVEKEDÉS | | | | | | | | | | 1a. Versenyképesség a növekedésért és foglalkoztatásért |8 918 000 000 | |9 367 547 511 |7 011 294 397 | |-466 493 000 |9 367 547 511 |6 544 801 397 | |1b. Kohézió a növekedésért és foglalkoztatásért |45 487 000 000 | |45 486 784 504 |37 618 069 823 | |-572 753 208 |45 486 784 504 |37 045 316 615 | | Összesen | 54 405 000 000 | |54 854 332 015 | 44 629 364 220 | |-1 039 246 208 | 54 854 332 015 | 43 590 118 012 | | Fennmaradó mozgástér[4] | | |50 667 985 | | | |50 667 985 | | | 2. A TERMÉSZETI ERŐFORRÁSOK MEGŐRZÉSE ÉS KEZELÉSE | | | | | | | | | | Ebből: piachoz kötődő kiadások és közvetlen kifizetések |45 759 000 000 | |42 711 661 000 |42 435 641 756 | | |42 711 661 000 |42 435 641 756 | | Összesen | 58 351 000 000 | |56 250 230 036 | 54 718 545 736 | |-108 120 000 | 56 250 230 036 | 54 610 425 736 | | Fennmaradó mozgástér | | |2 100 769 964 | | | |2 100 769 964 | | | 3. UNIÓS POLGÁRSÁG, SZABADSÁG, BIZTONSÁG ÉS A JOG ÉRVÉNYESÜLÉSE | | | | | | | | | | 3a. Szabadság, biztonság és a jog érvényesülése |637 000 000 | |623 833 000 |473 908 000 | |-104 037 000 |623 833 000 |369 871 000 | |3b. Uniós polgárság | 636 000 000 | |819 799 099 |900 243 751 | | |819 799 099 |900 243 751 | | Összesen | 1 273 000 000 | |1 443 632 099 | 1 374 151 751 | |-104 037 000 | 1 443 632 099 | 1 270 114 751 | | Fennmaradó mozgástér[5] | | |25 934 000 | | | |25 934 000 | | | 4. AZ EURÓPAI UNIÓ MINT GLOBÁLIS PARTNER[6] | 6 578 000 000 | | 6 812 460 000 | 7 352 746 732 | | | 6 812 460 000 | 7 352 746 732 | | Fennmaradó mozgástér | | | 67 000 | | | | 67 000 | | | 5. IGAZGATÁS[7] | 7 039 000 000 | |6 977 864 032 | 6 977 764 032 | | |6 977 864 032 | 6 977 764 032 | | Fennmaradó mozgástér | | | 137 135 968 | | | | 137 135 968 | | | 6. KOMPENZÁCIÓ | 445 000 000 | |444 646 152 | 444 646 152 | | |444 646 152 | 444 646 152 | | Fennmaradó mozgástér | | | 353 848 | | | | 353 848 | | | ÖSSZESEN | 128 091 000 000 | 123 790 000 000 | 126 783 164 334 | 115 497 218 623 | |-1 251 403 208 | 126 783 164 334 | 114 245 815 415 | | Fennmaradó mozgástér | | |2 314 928 765 | 8 368 781 377 | | |2 314 928 765 | 9 620 184 585 | |

[1] HL L 390., 2006.12.30., 1. o.

[2] HL L 248., 2002.9.16., 1. o.

[3] A bevételi oldal aktualizált előrejelzéseivel pontosítani lehet azokat a befizetéseket, amelyeket a tagállamoknak a költségvetési év folyamán kell teljesíteniük. A javasolt aktualizálásnak megfelelően a tagállamok csökkentik GNI-alapú hozzájárulásukat.

[4] Az 1a. fejezet alatt fennmaradó mozgástér számításában nem szerepel az Európai Globalizációs Alkalmazkodási Alap (EGF).

[5] Az Európai Unió Szolidaritási Alapjából származó összeg a költségvetésben a megfelelő fejezetek felső határát túllépve szerepel, a 2006. május 17-i intézményközi megállapodásnak megfelelően (HL C 139., 2006.6.14.).

[6] A 4. fejezet 2007-es fennmaradó mozgástere nem veszi figyelembe a sürgősségi segélyre képzett tartalékot (234,5 millió EUR).

[7] Az 5. fejezet felső korlátja alatt fennmaradó mozgástér kiszámítása során figyelembe vették a 2007–2013 közötti időszakra vonatkozó pénzügyi keret 1. lábjegyzetét a személyzet által a nyugdíjrendszerbe fizetett 76 millió eurós hozzájárulás erejéig.